Kære [ven/relation/kollega]

Jeg vil gerne udfordre dig til en venskabelig juledyst i den gode sags tjeneste.

Over 50.000 børn i Danmark lever i fattigdom. Børn, som i forvejen oplever mange afsavn i hverdagen, og som derfor kan have udsigt til, at juleaften bliver en aften som alle andre, fordi deres mor eller far hverken har råd til julemad eller gaver.

Derfor har jeg meldt mig til at deltage i Dansk Folkehjælp og Ekstra Bladets Erhvervspanel, der samler ind til Julehjælp 2023.

Jeg vil gerne invitere dig med ved bordet til en venskabelig dyst om, hvem der kan samle mest ind til Julehjælp 2023 på kun én time.

Erhvervspanelerne bliver afviklet **torsdag den 30. november 2023** på henholdsvis

* Hold Øst hos Ekstra Bladet i København
* Hold Vest hos Ekstra Bladet i Aarhus

i tidsrummet

* 11.30: Velkomst, briefing og kaffe
* 12.00 til 13.00: Indsamling og livetransmission af Julehjælp på www.ekstrabladet.dk
* 13.00 til 14.00: Frokost og networking

Det eneste du skal gøre er at tilmelde dig, medbringe din mobiltelefon, din oplader og en ringeliste til de af dine relationer, du mener vil donere til formålet.

Bidrag til Julehjælp er fradragsberettigede, hvis du får virksomhedens CVR-nummer eller donorens CPR-nummer. Dansk Folkehjælp sørger for indberetning til SKAT.

Alle, der bidrager med en donation, kan få navn og donationsbeløb vist online på [www.ekstrabladet.dk](http://www.ekstrabladet.dk). Donerer man 25.000 kr. eller derover, kan man tilmed få vist sit virksomhedslogo.

Alle, der donerer 10.000 kr. eller derover, får også mulighed for at få deres logo med i en takkeannonce i Ekstra Bladet, når eventen er afviklet.

Send en mail til Dansk Folkehjælps fundraiser Magnus Kornerup for tilmelding på mk@folkehjaelp.dk eller til undertegnede. Herefter får du tilsendt yderligere information.

Jeg håber, at du har lyst til at hjælpe med vores Julehjælp-indsamling, så fattige børn i Danmark også kan få en glædelig jul.

Med venlig hilsen

Navn og Virksomhed