**Jeg har noget på hjerte. Vil du hjælpe mig?**



Kære netværk

Hjælp mig med at gøre en forskel for fattige børn til jul.

Over 50.000 børn i Danmark lever i fattigdom. Børn, som i forvejen oplever mange afsavn i hverdagen, og som derfor kan have udsigt til, at juleaften bliver en aften som alle andre, fordi deres mor eller far hverken har råd til julemad eller gaver.

Jeg har valgt at deltage i Dansk Folkehjælp og Ekstra Bladets Erhvervspanel, der samler ind til Julehjælp 2023. Konkret betyder det, at jeg kontakter mit netværk for at høre, om de vil støtte fattige og udsatte børnefamilier i Danmark, som ikke har råd til at holde juleaften.

Indsamlingen i panelet foregår telefonisk torsdag **den 30. november 2023 kl. 12.00 til 13.00** og bliver transmitteret live på forsiden af [www.ekstrabladet.dk](http://www.ekstrabladet.dk)

Sidste år fulgte flere end 500.000 danskere med i den spændende begivenhed.

Hvis din virksomhed (eller du) har lyst til at støtte den gode sag, vil jeg være taknemmelig for at høre fra dig forinden.

For hver 1.800 kr. jeg samler ind, kan en fattig familie med to børn få julemad på bordet og gaver til børnene.

Alle, der bidrager med en donation, kan få navn og donationsbeløb vist online på [www.ekstrabladet.dk](http://www.ekstrabladet.dk). Donerer man 25.000kr. eller derover, kan man tilmed få vist sit virksomhedslogo.

Alle, der donerer 10.000 kr. eller derover får også mulighed for at få deres logo med i en takkeannonce i Ekstra Bladet, når eventen er afviklet.

Bidrag til Julehjælp er fradragsberettigede, og Dansk Folkehjælp sørger for indberetningen til SKAT. Det eneste dét kræver, er, at jeg modtager virksomhedens CVR-nr. eller dit CPR-nr.

Jeg håber, at du har lyst til at hjælpe med et bidrag, så fattige børn i Danmark også kan få en glædelig jul.

Med venlig hilsen

Navn og virksomhed